《试院即事呈诸公》
宋代·余干

去家策马上长河，逆旅光阴忽忽过。陈迹不堪追放浪，新才仍复委搜罗。

雅谈幸有青云士，佳句宁无白雪歌。此兴非凭吟笑遣，未应能奈客愁何。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。